Home -- Aymara -- Perform a PLAY -- 066 (He’s finally here)
66. Khespiyir purinjjesä
Fernando: “¿Cunapachas puriniri?”
Fernandojj janiw paciencianïjjänti. Saparatuw ventana uñch’uquiscäna.
Fernando: “Mami, ¿cunapachas papitojj purinjjäni?”
Mamá: “Niyaw jutjjani. Viaje trabajopat jichhuruw jutjan sänwa. Autonac taypin inas trancantatäscchi.”
Fernando: “Machak electrónico anataña wal gustquitü uc apanï sitänwa. Niyac purinjjaspa.”
¡Ojalay purinjjaspa! Uqhamwa Israel marcanjja jaya maranacanjja suyapjjäna. Suyapjjänwa uqhamarac munapjjaraquïnwa Diosan arsutap Khespiyirejj jusjjaspa uca.
Andresajj walrac suyäna. Khespiyaña uqhamarac samaraña apaniñapacänjja ucaruw suyäna.
Juanomp jiquisiñaw juc’ampi gustäna. Juanojj sapa cutiw Diosat Khespiyir qhithatat parläna. ¡Uñjtwa sasaw säna!
¡Juc’amp suma urujja Andresatac purinjjataynawa!
Juanomp chict’atäscanwa Jordán jawirana, ucat mayac art’atayna:
Juan: “¡Uñtapjjam, qhayajj jutasquiwa Jupajj, JESÚS! Diosan arsut Khespiyiri.”
Andresajj cawqhattï Jesusajj juncän uc uñtatayna.
Andrés: “¡Qhayajjay! Purinjjewa.”
Andresajj Jesusaruw uñt’añ munäna. Mä amigopampi khepap t’ijüna.
Jesusajj qhititï thakhqui ucarojj uñt’iwa uqhamaraqui qhitinacatï jupar uñt’añ munapquï ucanacarusa. Khep uñtanitayna ucat säna:
Jesús: “¿Qhitirus thakhapjjta?”
Andres: “¿Maestro, cawqhans jacasta?”
Jesús: “Jutapjjam uñjapjjaraquim.”
¿Sumt it’apjjpachana? Wali cusisitawa chuymas photokesa janc’aquiw Jupamp chict’at sarapjäna. Cawqhans jacäna uñjapjjänwa ucatsti tak pach uruw Jupamp chict’atäpjjana. Jesús jac’ancaña, ucaw sinti cusisiña. ¿Uca cusisiña uñt’tati? Andresajj walli cusisitapinïnwa. Takeniruwa cuntï pascatayna uc cuentañapäna.
Yakhanacar cuentaña, ¡ucawa! ¿Qhitirus Jesusat cuentasma? Andresajj jilanacaparuw kalltajj cuenti.
Andrés: “¡Simón, jicjjatapjjtwa! Jesusarojj jicjjatapjjtwa. Jutam, uñt’añamawa.”
Andresan cusisiñapajj Simonarojj cusistayaraquiw. Simonajj jilaparojj creyïwa ucat jupampiw sari. Jesusajj juparojj suycaspänsa uqhamänwa. Sutips yatïnwa.
Jesús: “Simonätaw. Ucampis jichhat ucsarojj Pedröjjätaw.”
Mä machak suti. Sañ munänwa Jesusajj yakha jakeruw tucuyjjañapäna. Uqhamajja Jesusaru jicjjataña jupamp chic sarjjañajja yakharuw tucuyjjatam ucastï asquitaquiwa. ¿Munasmatï?
Uñstirinaca: Parliri, Juan, Andrés, Jesús, Fernando, mamá
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn quy_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn